Document ID: 31996R1985

KOMISSION ASETUS (EY) N:o 1985/96,
annettu 16 päivänä lokakuuta 1996,
yhteisön tuottajahintojen vahvistamisesta neilikoille ja ruusuille tiettyjen Kyprokselta, Israelista, Jordaniasta tai Marokosta peräisin olevien kukkaviljelytuotteiden tuontimenettelyn soveltamiseksi
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyjen Kyprokselta, Israelista, Jordaniasta tai Marokosta peräisin olevien kukkaviljelytuotteiden tuontia koskevien etuustullien soveltamisedellytyksistä 21 päivänä joulukuuta 1987 annetun neuvoston asetuksen (ETY) N:o 4088/87 (1), sellaisena kuin se on viimeksi muutettuna asetuksella (EY) N:o 539/96 (2), ja erityisesti sen 5 artiklan 2 kohdan a alakohdan,
sekä katsoo, että
edellä mainitun asetuksen (ETY) N:o 4088/87 3 artiklan mukaisesti yhteisön tuottajahinnat on vahvistettava isokukkaisille neilikoille (vakiotyyppi), terttuneilikoille ("spray"-tyyppi), isokukkaisille ruusuille ja pienikukkaisille ruusuille kahdesti vuodessa ennen 15 päivää toukokuuta ja ennen 15 päivää lokakuuta; eräistä tiettyjen Kyprokselta, Israelista, Jordaniasta tai Marokosta peräisin olevien kukkaviljelytuotteiden yhteisöön tuontimenettelyn soveltamista koskevista yksityiskohtaisista säännöistä 17 päivänä maaliskuuta 1988 annetun komission asetuksen (ETY) N:o 700/88 (3), sellaisena kuin se on viimeksi muutettuna asetuksella (ETY) N:o 2917/93 (4), 1 artiklan mukaisesti ruusujen hinnat on vahvistettava I laatuluokkaan kuuluvien johtolajikkeiden osalta edustavilla tuotantomarkkinoilla kolmen edellisen vuoden aikana todettujen päivittäisten noteerausten keskiarvon perusteella; neilikoiden osalta kyseiset hinnat on vahvistettava samoin edellytyksin vakio- ja "spray"-tyypeille; keskiarvoa laskettaessa on jätettävä huomioon ottamatta noteeraukset, jotka poikkeavat 40 prosentilla tai enemmän kolmen edellisen vuoden aikana samalla ajanjaksolla samoilla markkinoilla todetusta keskinoteerauksesta,
yhteisön tuottajahinnat olisi vahvistettava jäsenvaltioiden toimittamien tietojen perusteella kahden viikon pituisiksi ajanjaksoiksi 1 päivään kesäkuuta 1997 asti, ja
tässä asetuksessa säädetyt toimenpiteet ovat elävien kasvien ja kukkaviljelytuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Asetuksen (ETY) N:o 4088/87 3 artiklassa tarkoitetut yhteisön tuottajahinnat isokukkaisille ruusuille, pienikukkaisille ruusuille, isokukkaisille neilikoille (vakiotyyppi) ja terttuneilikoille ("spray"-tyyppi) vahvistetaan 4 päivän marraskuuta ja 1 päivän kesäkuuta 1997 välisten kahden viikon pituisten ajanjaksojen osalta liitteessä.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 16 päivänä lokakuuta 1996.

Labels: 2
3
18
6